Source: http://www.zask.sk/sk/dokumenty-oznamy/pristup-k-informaciam/vy-ste-pytali-my-sme-odpovedali/ziadosti-informacie-roku-2017/ziadost-c-53.html
Timestamp: 2018-01-22 00:34:00+00:00

Document:
Žiadosť č. 53 - ŽSK
ŽSK > Dokumenty - Oznamy > Prístup k informáciám > Vy ste sa pýtali, my sme odpovedali > Žiadosti o informácie v roku 2017 > Žiadosť č. 53
Podľa zákona č. 211/2000 Z. z. o slobodnom prístupe k informáciám Vás týmto žiadam ako povinnú osobu o sprístupnenie týchto informácií:
Zaslanie údajov o služobnom aute predsedu Žilinského samosprávneho kraja:
a.	dátum kúpenia služobného auta,
b.	cena, za ktorú bolo služobné auto kúpené,
c.	počet najazdených kilometrov.
Zaslanie knihy jázd služobného auta predsedu Žilinského samosprávneho kraja s jasne viditeľnými záznamami jázd samotného predsedu od 1. 1. 2016 ku dnešnému dňu.
Žilinský samosprávny kraj (ďalej len „povinná osoba” ) ako vecne príslušný prvostupňový správny orgán podľa ustanovenia § 18 ods. 1 a 2 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších právnych predpisov (ďalej len „infozákon”) v súlade s § 46 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok”) vo veci žiadosti žiadateľa Bc. Daniela Pavúková, Haburská 21, 821 01 Bratislava, o sprístupnenie informácií zo dňa 6. júla 2017, rozhodol
Podľa § 18 ods. 1 infozákona žiadosti o sprístupnenie informácií žiadateľa zo dňa 6. júla 2017, v ktorej žiadal povinnú osobu o sprístupnenie informácií o služobnom aute predsedu Žilinského samosprávneho kraja v rozsahu (i) dátum kúpenia služobného auta, (ii) cena, za ktorú bolo služobné auto kúpené a (iii) počet najazdených kilometrov sa vyhovuje a povinná osoba poskytuje nasledovné informácie:
(i) 9. októbra 2014
(ii) 69.400,00 € (s DPH)
(iii) k 30.06.2017 má najazdených 160.717 km
Podľa § 18 ods. 2 infozákona žiadosti o sprístupnenie informácií žiadateľa zo dňa 6. júla 2017, v ktorej žiadal povinnú osobu o sprístupnenie informácií v rozsahu zaslania knihy jázd služobného auta predsedu Žilinského samosprávneho kraja s jasne viditeľnými záznamami jázd samotného predsedu od 1. 1. 2016 ku dňu 6. júl 2017 sa nevyhovuje.
Žiadateľ požiadal povinnú osobu dňa 6. júla 2017 o poskytnutie informácií na základe infozákona, a to v rozsahu (i) dátum kúpenia služobného auta, (ii) cena, za ktorú bolo služobné auto kúpené, (iii) počet najazdených kilometrov a tiež o (iv) zaslanie knihy jázd služobného auta predsedu Žilinského samosprávneho kraja s jasne viditeľnými záznamami jázd samotného predsedu od 1. 1. 2016 ku dňu 6. júl 2017.
V zmysle § 18 ods. 1 infozákona ak povinná osoba poskytne žiadateľovi požadované informácie v rozsahu a spôsobom podľa § 16 v zákonom stanovenej lehote, urobí rozhodnutie zápisom v spise. Proti takému rozhodnutiu nemožno podať opravný prostriedok.
Povinná osoba poskytla žiadateľovi informácie, ktoré má k dispozícii, t. j. informácie v prvom bode výroku tohto rozhodnutia. V podmienkach povinnej osoby sa nevedie kniha jázd služobného auta predsedu povinnej osoby a uvedené nie je upravené ani v internej právnej úprave. Predseda povinnej osoby má pridelené na bezplatné používanie služobné motorové vozidlo s prideleným vodičom. Povinná osoba konštatuje, že v zmysle § 3 ods. 1 infozákona povinná osoba nemá povinnosť vytvárať na základe žiadosti nové informácie, ktoré v čase podania žiadosti neexistujú. Povinná osoba nedisponuje spracovanou informáciou, ktorú požaduje žiadateľ. Podľa aktuálne platného infozákona a zároveň aj aktuálnej judikatúry súdov (napr. rozsudok Krajského súdu v Prahe sp. zn. 44 Ca 179/2002 zo dňa 3. decembra 2002) nie je povinná osoba povinná vykonávať úkony, ktoré by smerovali ku vzniku informácií požadovaných žiadateľom.

References: § 18
 § 46
 § 18
 § 18
 § 18
 § 16
 § 3